

Αρκαλοχώρι, 31/10/2024

Προς: ΜΜΕ

**ΔΕΛΤΙΟ ΤΥΠΟΥ**

**Ανακοίνωση για απόπειρες εξαπάτησης στο όνομα του Δήμου Μινώα Πεδιάδας**

Ανάδοχη εταιρεία του Δήμου Μινώα Πεδιάδας στην οποία είχε ανατεθεί εκτέλεση προμήθειας, ενημέρωσε το Δήμο ότι έγινε προσπάθεια τηλεφωνικής αλίευσης προσωπικών στοιχείων της εταιρείας (ΙΒΑΝ), επικαλούμενοι την εξόφληση χρηματικού εντάλματος από το Δήμο Μινώα Πεδιάδας.

Επειδή οι επιτήδειοι κάνουν χρήση των στοιχείων των εργαζομένων, τα οποία αναρτώνται στη Διαύγεια και επειδή πρόκειται για προσπάθειες εξαπάτησης, εφιστούμε την προσοχή σε όλους τους συναλλασσόμενους του Δήμου Μινώα Πεδιάδας (προμηθευτές και οφειλέτες) να είναι εξαιρετικά καχύποπτοι σε τηλεφωνικές κλήσεις, emails / sms και να μην αποκαλύπτονται ποτέ κωδικοί e-Βanking ή στοιχεία τραπεζικών καρτών ή τυχόν κωδικοί μίας χρήσης (OTP).